text: Penge til den gamle købmandsgård
  02 september 2013 kl. 15.06
  Bindeballe Købmandsgård mellem Vejle og Billund er Danmarks ældste købmandsgård. Nu får den penge til en stor restaurering.
  Foreningen den Selvejende Institution Bindeballe Købmandsgård ejer den 115 år gamle gård, som de fik foræret i 2003. Foreningen består af frivillige ildsjæle, der driver den levende museums-butik. De stiller også med rundvisere, som hvert år fortæller de op mod 100.000 gæster om købmandsgårdens og købmandsfagets historie.
  
  Koldt om vinteren
  Gårdens isolering er så dårlig, at det er svært at opholde sig indenfor om vinteren, til gene for både gæster og personale. Derfor har foreningen nu fået støtte til at igangsætte en energi-besparende renovering. Hovedhuset kommer til at se ud, som det oprindelig gjorde med nyt tag og kviste. Også staldbygninger får nyt tag.
  Det samlede budget for projektet 1,4 millioner kroner. Projektet støttes af Realdania, LAG fonden, Vejle Kommune, Kirkbi Fonden og Fonden for Jelling Sparekasse.
  